**OBRAZAC 1**

**Agencija za elektronske komunikacije i poštansku djelatnost**

Broj iz evidencije postupaka javnih nabavki: **0102-6152/4**

Redni broj iz Plana javnih nabavki: 1

Mjesto i datum: **Podgorica, 27.10.2022. godine**

Na osnovu člana 93 stav 1 Zakona o javnim nabavkama („Službeni list CG“, br. 074/19) Agencija za elektronske komunikacije i poštansku djelatnost objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**Za nabavku serverske opreme, opreme za skladištenje podataka i sistemskog rješenja za backup podataka i implementaciju**

Predmet nabavke se nabavlja:

⌧ kao cjelina

1. **POZIV ZA NADMETANJE**
2. Podaci o naručiocu;
3. Podaci o postupku i predmetu javne nabavke:
   1. Vrsta postupka,
   2. Predmet javne nabavke (vrsta predmeta, naziv i opis predmeta),
   3. Procijenjena vrijednost predmeta nabavke[[1]](#footnote-1),
   4. Način nabavke:

* Cjelina, po partijama,
* Zajednička nabavka,
* Centralizovana nabavka,
  1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
  1. Uslovi za učešće u postupku javne nabavke i posebni osnovi za isključenje,
  2. Kriterijum za izbor najpovoljnije ponude,
  3. Način, mjesto i vrijeme podnošenja ponuda i otvaranja ponuda,
  4. Rok za donošenje odluke o izboru,
  5. Rok važenja ponude,
  6. Garancija ponude

1. **TEHNIČKA SPECIFIKACIJA PREDMETA JAVNE NABAVKE**
2. Naziv i opis predmeta nabavke u cjelini, po partijama i stavkama sa bitnim karakteristi-kama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **DODATNE INFORMACIJE O PREDMETU I POSTUPKU NABAVKE[[2]](#footnote-2)**

Obrazloženje razloga zašto predmet nabavke nije podijeljen na partije:[[3]](#footnote-3)

Predmet javne nabavke nije moguće podijeli po partijama u skladu sa potrebama naručioca jer predstavlja jednu cjelinu. Dijeljenje predmeta javne nabavke na partije bi izazvalo dodatne administrativne i tehničke poteškoće za naručioca prilikom realizovanja ugovora.

1. **NAČIN UTVRĐIVANJA EKVIVALENTNOSTI**

Način utvrđivanja ekvivalentnosti:

Naručilac je u okviru odgovarajućih poglavlja “Tehnička specifikacija” definisao uslove na osnovu kojih će odlučivati o ekvivalentnosti. Ekvivalentnost će se utvrđivati poređenjem tehničkih karakteristika dostupnih u zvaničnim tehničkim dokumentacijama proizvođača opreme ili dokazima koje Ponuđač dostavi po sopstvenom nahođenju u cilju dokazivanja uslova ekvivalntnosti koje je Naručilac zahtijevao. Naručilac može od Ponuđača zahtijevati i dodatne informacije u skladu sa Zakonom o javnim nabavkama.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1) postoji sukob interesa iz člana 41 stav 1 tačka 2 alineja 1 i 2 ili člana 42 Zakona o javnim nabavkama,

2) ne ispunjava obavezne uslove i uslove sposobnosti privrednog subjekta predviđene tenderskom dokumentacijom,

3) postoji drugi razlog predviđen ovim zakonom.

1. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

⌧ garanciju za dobro izvršenje ugovora, za slučaj povrede ugovorenih obaveza u iznosu od 10% od vrijednosti ugovora. Predmetna garancija pokriva period trajanja ugovora i 8 (osam) dana duže od toga. Uslovi za aktiviranje predmetne garancije definisani su u okviru tenderske dokumentacije i predstavljaju uslove za raskid ugovora (član 150 Zakona o javnim nabavkama) u skladu sa ovom tenderskom dokumentacijom. U skladu sa Zakonom, ponuđač je dužan produžiti predmetnu garanciju na zahtjev naručioca.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[4]](#footnote-4):

⌧ odnos cijene i kvaliteta

Naručilac se opredijelio za vrednovanje ponuda po kriterijumu odnos cijene i kvaliteta, a shodno Pravilniku o metodologiji načina vrednovanja ponuda u postupku javnih nabavki.

Vrednovanje će se vršiti na osnovu sljedećih parametara:

🗷 najniža ponuđena cijena (C) broj bodova 90

🗷 kvalitet (K) broj bodova 10

🗷 parametar najniža ponuđena cijena vrednovaće se na sljedeći način: 90 bodova

Bodovi za parametar ponuđena cijena izračunavaju se na način što se kao osnova za vrednovanje uzima najniža ponuđena cijena, koja dobija maksimalan broj bodova.

Maksimalno predviđeni broj bodova je 90.

Ponuđena cijena će se bodovati na sljedeći način:

* Najniža cijena dobija maksimalni broj bodova (90 bodova)
* Ostale ponude će dobiti bodove po sljedećoj formuli:

C= (Cmin/ Cp) x 90

Cmin – najniža ponuđena cijena

Cp – ponuđena cijena

🗹 parametar kvalitet (K) – naručilac je u cilju vrednovanja odredio da se za parametar kvaliteta uvede princip vrednovanja ponuđača po garantnom roku za stavke 1, 3, 4 i 5. Budući da je garantni rok jedan od uslova i da je isti za stavke pod rednim brojevima iz tehničke sepcifikacije 1 i 3 minimum 2 godine, a za stavke pod rednim brojevima iz tehničke sepcifikacije 4 i 5 minimum 4 godine, ponuđeni garantni rok po ovom kriterijumu ne može biti kraći od 12 (zbirno za sve stavke) koliko iznosi zbir prednje navedenih rokova koji su obuhvaćeni uslovom.

Garantni rok vrednovaće se na slijedeći način:

Maksimalan broj bodova primjenom ovog parametra dobija ponuđač koji ponudi garantni rok sa najdužim trajanjem.

Maksimalan broj bodova po ovom potkriterijumu je 10.

Ponuđeni kvalitet će se bodovati po sljedećoj formuli:

K= ((Kp - Kmin) / (Kmax - Kmin)) x 10

gdje je:

K – broj bodova za garantni rok

Kp – zbir ponuđenih garantnih rokova za stavke 1, 3, 4 i 5.

Kmax – maksimalni zbir ponuđenog garantnog roka za stavke 1, 3, 4 i 5.

Kmin – minimalni ponuđeni garantni rok za stavke 1, 3, 4 i 5; (Kmin=12).

Parametar se dokazuje:

* dostavljanjem izjave ponuđača o trajanju garantnog roka (garancije proizvođača opreme) za stavke 1, 3, 4 i 5, i mora biti naveden pojedinačno za svaku stavku.

Ponuđač sa najvećim brojem bodova (C + K) će biti izabran kao prvorangirani.

1. **JEZIK PONUDE**

Ponuda se sačinjava na:

🗷 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

🗷 engleski jezik za djelove ponude koji se odnose na:

tehničke izraze korišćene u tehničkoj specifikaciji predmeta javne nabavke

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 12.12.2022. godine do 11:30 sati.

Otvaranje ponuda održaće se dana 12.12.2022. godine u 12:00 sati.

Dio ponude koje se ne dostavlja preko ESJN-a, a odnosi se na Garanciju ponude, dostavlja se:

* neposrednim podnošenjem na arhivi naručioca Agencija za elektronske komunikacije i poštansku djelatnost, na adresi Bulevar Džordža Vašingtona 56, Podgorica;
* preporučenom pošiljkom sa povratnicom na adresi Agencija za elektronske komunikacije i poštansku djelatnost, na adresi Bulevar Džordža Vašingtona 56, Podgorica; s tim što garancija ponude mora biti uručena od strane poštanskog operatora najkasnije do roka određenog za podnošenje ponude,

radnim danima od 8:00 do 14:00 sati, zaključno sa danom 12.12.2022. godine do 12:00 sati.

Javno otvaranje dijela ponude koji se ne dostavlja preko ESJN-a, a odnosi se na Garanciju ponude održaće se dana 12.12.2022. godine u 12:00 sati u prostorijama naručioca na adresi Bulevar Džordža Vašingtona 56, Podgorica.

1. **USLOVI ZA AKTIVIRANJE GARANCIJE PONUDE[[5]](#footnote-5)**

Garancija ponude će se aktivirati ako ponuđač:

1) odustane od ponude u roku važenja ponude;

2) ne dostavi zahtijevane dokaze prije potpisivanja ugovora;

3) odbije da potpiše ugovor o javnoj nabavci ili okvirni sporazum; ili

4) u izjavi privrednog subjekta navede netačne činjenice o ispunjenosti uslova iz člana 111 stav 4 Zakona o javnim nabavkama.

1. **TAJNOST PODATAKA**

Tenderska dokumentacija sadrži tajne podatke

⌧ ne

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Obaveza Naručioca je da uvede Izvršioca u posao.

U toku garantnog roka, ponuđač garantuje mogućnost otklanjanja prijavljenog kvara u roku od 5 radnih dana. Ukoliko je za otklanjanje kvara potrebno više od 5 radnih dana, ponuđač treba da garantuje isporuku zamjenskog uređaja istih ili boljih tehničkih karakteristika za vrijeme trajanja popravke.

Ponuđač garantuje besplatnu servisnu podršku, u Crnoj Gori, u toku garantnog roka.

**Raskid ugovora:**

Ugovorne strane su saglasne da do raskida ovog Ugovora može doći ako DOBAVLJAČ ne bude izvršavao svoje obaveze u rokovima i na način predviđen Ugovorom:

- U slučaju kada NARUČILAC ustanovi da roba koja je predmet ovog ugovora ili način na koje se isporučuje, odstupa od tražene, odnosno ponuđene iz ponude DOBAVLJAČA.

Naručilac je obavezan da u slučaju uočavanja propusta u obavljanju posla pisanim putem obavijesti DOBAVLJAČA i da putem Zapisnika zajednički konstatuju uzrok, oblik i obim uočenih propusta. Ukoliko se DOBAVLJAČ ne odazove pozivu NARUČIOCA, NARUČILAC ima pravo da raskine ugovor i aktivira garanciju za dobro izvršenje ugovora

Ugovor će se raskinuti i u ostalim slučajevima predviđenim članom 150 Zakona o javnim nabavkama kako slijedi:

Naručilac je dužan da raskine ugovor o javnoj nabavci naročito ako:

1. nastupe okolnosti koje za posljedicu imaju bitnu izmjenu ugovora koja iziskuje sprovođenje novog postupka javne nabavke;
2. nastupi neki razlog koji predstavlja osnov za obavezno isključenje iz člana 108 ovog zakona.

Bitnom izmjenom ugovora iz stava 1 tačka 1 ovog člana smatra se izmjena prirode ugovora u materijalnom smislu u odnosu na ugovor koji je prvobitno zaključen ako je ispunjen jedan ili više sljedećih uslova:

1. izmjenom se uvode uslovi koji bi, da su bili dio prvobitnog postupka javne nabavke, omogućavali uključivanje drugih privrednih subjekata u odnosu na izabrane ponuđače ili prihvatanje druge ponude u odnosu na prihvaćenu ili bi omogućili veću konkurentnost u postupku javne nabavke koji je prethodio zaključenju ugovora;
2. izmjenom se mijenja privredna ravnoteža ugovora u korist privrednog subjekta sa kojim je zaključen ugovor na način koji nije predviđen prvobitnim ugovorom;
3. izmjenom se značajno povećava obim ugovora;
4. promjena privrednog subjekta sa kojim je zaključen ugovor o javnoj nabavci, osim u slučaju iz člana 151 stav 1 tačka 4 ovog zakona;
5. ako ponuđač ne izvršava ugovorene obaveze i u drugim slučajevima utvrđenim tenderskom dokumentacijom u skladu sa zakonom.

U slučaju raskida ugovora naručilac je dužan da obavještenje o raskidu ugovora objavi na ESJN u roku od deset dana od dana raskida ugovora.

**Ugovorna kazna:**

Dobavljač se obavezuje da plati ugovornu kaznu u visini 2‰ za svaki dan prekoračenja roka za izvršenje ugovora, a najviše 5% od ukupne vrijednosti ugovorenog posla.

Eventualne nesporazume koji mogu da se pojave u vezi ovog Ugovora ugovorne strane će pokušati da riješe sporazumno. Sve sporove koji nastanu u vezi ovog Ugovora rješavaće nadležni sud u Podgorici.

🗷 Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama:

* kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora,
* ako privrednog subjekta nakon restrukturiranja, uključujući preuzimanje, spajanje, kupovinu ili stečaj, zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove zaključenog ugovora o javnoj nabavci, a izmjene su predviđene tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 ovog zakona.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

Agencija za elektronske komunikacije i poštansku djelatnost

Broj: 0102-6152/3

Mjesto i datum: Podgorica, 27.10.2022. godine

U skladu sa članom 43 stav 1 Zakona o javnim nabavkama („Službeni list CG”, br.74/19),

**Izjavljujem**

da u postupku javne nabavke redni broj 1 iz Plana javnih nabavki za 2022. godinu za nabavku roba: Nabavka serverske opreme, opreme za skladištenje podataka i sistemskog rješenja za backup podataka i implementacija nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

|  |  |
| --- | --- |
| **Darko Grgurović, izvršni direktor**  Ovlašćeno lice naručioca |  |
| **Dino Hodžić**  Službenik za javne nabavke |  |
| **Branko Kovijanić, predsjednik Savjeta**  Lice koje je učestvovalo u planiranju javne nabavke |  |
| **Šaleta Đurović, član Savjeta**  Lice koje je učestvovalo u planiranju javne nabavke |  |
| **Vladan Đukanović, član Savjeta**  Lice koje je učestvovalo u planiranju javne nabavke |  |
| **Sandra Bojanić**  Predsjednica komisije za sprovođenje postupka javne nabavke |  |
| **Dino Hodžić**  Član komisije za sprovođenje postupka javne nabavke |  |
| **Marija Konjević**  Član komisije za sprovođenje postupka javne nabavke |  |
| **Pavle Šturanović**  Član komisije za sprovođenje postupka javne nabavke |  |
| **Nikola Miks**  Član komisije za sprovođenje postupka javne nabavke |  |

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava najkasnije deset dana prije dana koji je određen za otvaranje ponuda.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-1)
2. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-2)
3. Ukoliko je predmet nabavke podijenjen na partije ovaj dio brisati [↑](#footnote-ref-3)
4. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-4)
5. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-5)